|  |  |
| --- | --- |
| **Kokous** | **Vammaisneuvoston kokous 6/2018** |
| **Aika, paikka** | Keskiviikko 19.9.2018 kello 17.00-19.05  Imatran kaupungintalo, kokoustila Vallinkoski (h 138) |
| **Osallistujat** | Heikki Luukkanen, puheenjohtaja  Helena Roiha, hyvinvointilautakunnan edustaja  Mervi Hasu, kaupunkikehittämislautakunnan edustaja  Matti Saarela, Etelä-Saimaan CP-yhdistys ry.  Päivi Hämäläinen, Imatran Invalidit ry.  Eeva Kykkänen, Imatran Kuulo ry., poissa  Jaakko Viuhko, Imatran Parkinson kerho  Ari Savisto, Etelä-Karjalan Näkövammaiset ry.  Tiina Hämäläinen, Imatran Seudun Kehitysvammaisten Tuki ry.  Auli Gröhn, Etelä-Karjalan Neuroyhdistys ry.  Simo Vento, Ruokolahden Invalidit ry.  Sirkka Vento, Rautjärven Seudun Invalidit ry.  Marketta Paananen, Ruokolahden kunta  Josefina Nissilä, Rautjärven kunta, poissa  Kaarina Leiviskä, Rautjärven kunta, varajäsen  Päivi Hömppi, Eksoten edustaja  Sirkku Sarlomo, Imatran kaupunki, konsernipalvelut, sihteeri  Kirsi Mäyrä, erityisliikunnanohjaaja, § 50  Mansikkalan koulukeskuksen esteettömyysselvityksen esittelijät, § 51:   * Tomi Perko, arkkitehti SAFA * Mari Routti, projektipäällikkö, palveluverkkopäätöksen toimeenpano |
| **Jakelu** | Vammaisneuvoston jäsenet ja varajäsenet, kaupunginhallitus, lautakunnat, [www.imatra.fi](http://www.imatra.fi) |
| **Liitteet** |  |
|  | **§ 47 Kokouksen avaus ja osallistujien toteaminen**  **Esitys:** Puheenjohtaja avaa kokouksen. Todetaan kokouksen osallistujat.  **Päätös:** Puheenjohtaja avasi kokouksen ja totesi kokouksen läsnäolijat.  **§ 48 Kokouksen laillisuus ja päätösvaltaisuus**  **Esitys:** Todetaan kokous lailliseksi ja päätösvaltaiseksi.  **Päätös:** Todettiin kokous laillisesti koolle kutsutuksi ja päätösvaltaiseksi.  **§ 49 Edellisen kokouksen pöytäkirjan hyväksyminen**  Pöytäkirja 13.8.2018 kokouksesta on jaettu esityslistan liitteenä.  **Esitys:** Hyväksytään 13.8.2018 pidetyn kokouksen pöytäkirja.  **Päätös:** Hyväksyttiin.  **§ 50** **Liikuntapalvelujen esittely**  Erityisliikunnanohjaaja, fysioterapeutti Kirsi Mäyrä Imatran kaupungin liikuntapalveluista esitteli kokouksessa Imatran kaupungin liikuntapalveluita.  **Esitys:** Keskustellaan ja annetaan kehittämis-ehdotuksia liikuntapalveluista vammaisten henkilöiden näkökulmasta.  **Päätös:** Merkittiin esittely tiedoksi.  Kokouksen jälkeen Kirsi Mäyrä lähetti kokouksessa esiin nousseeseen kuntoutusta koskevaan kysymykseen selvityksen. Liikuntapalveluiden järjestämässä neurologisessa kuntosaliryhmässä tulee 1.10. lähtien toistaiseksi olemaan mukana ohjaajina sekä Eksoten fysioterapeutti että liikuntapalveluiden fysioterapeutti. Ratkaisuun päädyttiin keskustelujen jälkeen todeten, että nyt akuutissa ohjaaja tarpeessa on mielekkäämpää lisätä Eksoten fysioterapeutti  jo olemassa olevaan ryhmään kuin alkaa perustaa uutta ryhmää.  **§ 51 Lausunnon antaminen Mansikkalan koulukeskuksen esteettömyysselvitykseen**  Vammaisneuvostoa on pyydetty antamaan lausunto rakennuslupakäsittelyyn Mansikkalan koulukeskuksen esteettömyysselvityksestä 20.9.2018 mennessä.  Esteettömyysselvitys esitellään kokouksessa.  **Esitys:** Vammaisneuvosto valmistelee lausunnon esittelyn pohjalta.  **Päätös:** Kuultiin arkkitehdin ja projektipäällikön esittely. Vammaisneuvosto edellyttää saavansa tietoa ja, että vammaisneuvostolta pyydetään lausuntoja rakennuskokonaisuuden eri osa-alueiden suunnittelun edetessä.  Vammaisneuvoston käymässä keskustelussa nousi esille seuraavat asiat:   * liikenteelliset seikat, kuten asiakkaiden jättöalueen sijoittaminen piha-alueelle ja riittävät tilat jättöpaikalle ja, miten liikennejärjestelyt tehdään niin, että ne ovat turvalliset. Mari Routti kertoi, että Päivi Pekkanen teettää liikenneturvallisuus-suunnitelman alueelle. * pysäköinti; inva- ja perhepaikkoja tulee olla riittävästi * pihaväline- ja liikuntavälineratkaisuissa on otettava huomioon liikunta-esteiset käyttäjät (mm. kaluston säädettävyys käyttäjien mukaan). Arkkitehti kertoi, että kalustosuunnittelu on vielä kesken. Mari Routti kertoi, että kiintokalusteiden varustussuunnittelu on menossa.   **§ 52 Neuvostojen toimintasäännön luonnos**  Toimintasäännön luonnos on jaettu esityslistan liitteenä.  **Esitys:** Toimintasäännön luonnos käydään läpi ja ohjeistetaan jatkovalmistelua.  **Päätös:** Neuvoston jäsenet tutustuvat toimintasäännön luonnokseen ja tuovat muutosesitykset seuraavaan kokoukseen.  **§ 53 Muut asiat**  **Eksoten edustaja vammaisneuvostossa**  Leena Luukan ilmoitus 4.9.2018:  ”Siirryn Eksoten vammaispalveluista muihin työtehtäviin 10.9.2018 alkaen. Työskentely ainakin tältä erää vammaisneuvostoissa Eksoten asiantuntijajäsenenä päättyy. Myös neuvoston varajäsenen osalta on tulossa muutoksia virkavapauden ja eläkkeelle jäämisen takia.  Eksoten vammaispalvelut osoittavat korvaavan jäsenen ja varajäsenen sekä Imatran seudun että Lappeenrannan vammaisneuvostoihin.”  Eksoten vammaispalvelujen johtaja Merja Heinosen ilmoitus sähköpostilla 12.9.2018:  ”Tiedoksi ja eteenpäin välitettäväksi, että olemme vammaispalveluissa nimenneet Imatran vammaisneuvoston asiantuntijajäseneksi vammaispalveluista sosiaalityöntekijä Päivi Hömpin ja hänen varajäsen on palveluohjaaja Miia Skoutti-Kyllönen. He molemmat työskentelevät meillä siellä vammaispalvelujen Imatran toimipisteessä.”  **Vammaisneuvoston ajankohtaiskatsaus valtuustolle**  Osallistu ja vaikuta työryhmä esitti, että valtuuston kokousten ilmoitusasioiden yhteydessä annettaisiin neuvostoille, nuorisovaltuustolle ja lasten parlamentille mahdollisuus tuoda esille näiden asukasryhmien ajankohtaisia asioita.  Osallistu ja vaikuta työryhmän esitys on hyväksytty siten, että neuvostot, nuorisovaltuusto ja lasten parlamentti kukin voivat kerran syyskaudessa ja kerran kevätkaudessa pitää 10 min. ajankohtais-katsauksen asioistaan.  **Eksoten vammaisten kuljetuspalvelut**  Keskusteltiin jäsenille tulleesta vammaisten kuljetuspalvelujen ongelmia koskevista palautteista.  **Esitys:** Käsitellään edellä olevat asiat.  **Päätös:** Eksoten Leena Luukan tilalle nimeämä edustaja Päivi Hömppi esittäytyi. Vammaisneuvoston ajankohtaisia asioita esitellään kaupunginvaltuustolle tammikuussa 2019. Vammaisneuvosto lähettää Eksotelle valituksen vammaisten kuljetuspalvelujen toimimattomuudesta. Heikki Luukkanen, Ari Savisto ja Sirkku Sarlomo valmistelevat valituksen.  **§ 54 Seuraavan kokouksen ajankohta**  **Esitys:** Sovitaan seuraavan kokouksen aika.  **Päätös:** Seuraava kokous pidetään 31.10.2018 kello 17-19 Ruokolahden koulukeskuksessa.  **§ 55 Kokouksen päättäminen**  **Esitys:** Puheenjohtaja päättää kokouksen.  **Päätös:** Puheenjohtaja päätti kokouksen kello 19.05. |
|  | **IMATRAN KAUPUNKI**  **Vammaisneuvosto**  Heikki Luukkanen Sirkku Sarlomo  puheenjohtaja sihteeri |